བོད་ཀྱི་སྐད་ཡིག་ལ་ཆེ་མཐོང་སླེབས་པའི་རྒྱུ་རྐྱེན་གཙོ་བོ་ནི་སངས་རྒྱས་ཆོས་ལུགས་ཀྱི་ལྟ་གྲུབ་རྣམ་གཞག་གཏན་ལ་འབེབས་པའི་སྐབས་སུ་བོད་ཀྱི་སྐད་ཡིག་ནི་དེང་སྐབས་འཛམ་གླིང་ཐོག་སྐད་ཡིག་བརྒྱ་ཕྲག་སྟོང་ཕྲག་ཡོད་པའི་ནང་སངས་རྒྱས་ཀྱི་ཆོས་སྤྱི་དང༌།ལྷག་པར་དཔལ་ནཱ་ལེནྡྲའི་མཁས་པའི་བཞེད་གཞུང་དྲི་མ་མེད་པ་ཆ་ཚང་འགྲེལ་བཤད་རྒྱག་ཐུབ་མཁན་བོད་ཀྱི་སྐད་ཡིག་གཅིག་པུ་ཡིན།དེང་སྐབས་བོད་ཀྱི་ཆོས་ལ་དད་པ་ཡོད་པའི་ཕྱི་རྒྱལ་བ་ཞིག་ཡིན་ཕྱིན་བོད་སྐད་སློབ་སྦྱོང་བྱེད་ཀྱི་ཡོད།དེའི་ཁོངས་རྒྱ་མི་ཡང་ཡོད།ཕྱིའི་མིས་བོད་སྐད་ཁུངས་འཁྱོལ་ལ་མ་འཁྱོལ་དུ་ཨུ་ཚུགས་ཀྱིས་སློབ་སྦྱོང་བྱས་ཏེ་བོད་ཀྱི་ཡི་གེ་བལྟ་ཀློག་ཐུབ་པ་བྱེད་པའི་རྒྱུ་མཚན་བོད་ཀྱི་རྒྱལ་རབས་ལོ་རྒྱུས་དང༌།ཆབ་སྲིད་ལ་དོ་སྣང་གིས་བྱས་པ་ཡིན་ཀྱང༌།གཙོ་བོ་ནི་ནང་དོན་རིག་པའི་གཞུང་ལུགས་སློབ་སྦྱོང་ཡག་པོ་བྱེད་ཐུབ་པའི་ཆེད་དུ་རེད།